القديس يعقوب او القديس يعقوب الكبير او القديس جيمس او القديس سانتياجو اتعرف باسم " اخو الرب " ، بيعتبر من اكبر القديسين فى تاريخ المسيحيه لان كان بيتقال انه اخو المسيح. كان بيعتقد انه راح اسبانيا واتدفن فى كومبوستيلا اللى بقت للسبب ده أقدس مدينه فى اوروبا فى العصور الوسطى وكان الحجاج المسيحيين بيهتموا بزيارة ضريحه هناك. فى اسبانيا معروف باسم سانتياجو دى كومبوستيلا Santiago de Compostela و اتلقب " دابح المور " اكمن الاسبان اعتبروه بيحارب فى صفهم فى حروب الاسترداد ضد المور ( المسلمين ) حسب الانجيل يعقوب و اخوه يوحنا كانو من تلاميذ يوحنا المعمدان، والمعمدان نفسه قدم لهم يسوع و دعاهم يسوع لما كانو مع أبوهم عند المركب عشان كانو صيادين فسابو كل حاجه و بقو من تلاميذ المسيح ، يسوع سماهم بوانرجس (ابنين الرعد) ، وكان معروف عن الجليليين أنهم بيتميزو بالتدين والقوة والصلابة والنشاط و كانوا دايما المدافعين عن الأمه اليهوديه.